Nothing But The Truth a zo ur film amerikan diwar-benn ur gelaouennerez a ziskuilh traoù diwar-benn ar prezidant hag ar CIA en ur pennad. Siwazh dezhi, ne vez ket gwarezet ar gelaouennerien hag an dud o deus titouret anezho pa vez surentez ar stad en arvar. Ret eo dezhi reiñ anv he mammenn mod all e vo kaset dan toullbach. Setu pezh a choarvez neuze peogwir eo kendrechet eo he rol gwareziñ an den-se. Tamm-ha-tamm e vez ankouezet an afer-se, dreist-holl pa ne chounez ket ar priz Pulitzer ha nen deus bet levezon ebet war ar prezidant (a vefe memestra e-kreiz un afer muntr e Venezuela) na netra. Ouzhpenn ur prosez hir spontus e vo ret dezhi gouzañv ar fed e bellafe he familh, torret o fiañs abalamour he deus lakaet he micher araok pep tra. Savet mat eo ar film ha dedennus eo, dreist-holl er mare-mañ gant istorioù Wikileaks… Un tammig gwanoch m eus kavet an darempred gant he mab a seblant bezañ aze evit lakaat ar sellerien da ouelañ hag an diskoulm, zoken meo fin awalch ha dichortoz a dorr un tamm ar skeudenn difenn ma mammenn betek ar penntu zo da soñjal nhe defe ket graet an dibaboù-se ma vefe bet unan bennak all.  Plijus-tre eo ar bagad aktourien ouzhpenn, Matt Dilon a zo euzhus evel prokulor, Noah Wyle a zo kendrechus e alvokad (start eo gwelet anezhañ e diavaez ar Chook County!) ha David Schimmer a ziskouez ur wech ouzhpenn bezañ barrek evit perzhioù dramatek awalch ha gwirheñvel. Ur film a-feson. 